Įsruties siaurasis geležinkelis

Įsruties siaurasis geležinkelis () – Vokietijos akcinė bendrovė, XX a. 1-ojoje pusėje tiesusi ir eksploatavusi siauruosius geležinkelius Rytprūsiuose – Karaliaučiaus krašte ir Mažojoje Lietuvoje. Pagrindinis plėtros centras buvo Įsruties mieste, kur veikė siaurojo geležinkelio stotis. Bendrovės geležinkeliai driekėsi link Trempų ir Ašvėnų pietuose, Kraupiško šiaurės rytuose, Skaisgirių, Mielaukių ir Ragainės šiaurėje, Virblių vakaruose, dešiniajame Nemuno krante siekė Pagėgius ir Smalininkus. Įmonė taip pat vystė susisiekimą su plačiaisiais geležinkeliais Įsrutyje ir Ragainėje.

 Istorija 

Bendrovė įkurta 1900 m. birželio 25 d. Jos bendraįkūrėjos buvo Prūsijos vyriausybė, Rytų Prūsijos provincija ir 4 jos apskritys (Įsruties apskritis, Lankos apskritis, Ragainės apskritis, Tilžės apskritis), taip pat geležinkelių tiesimo bendrovė „Lenz & Co.“. 1902 m. bendrovė atidarė pirmuosius savo ruožus Karaliaučiaus krašte, vėliau juos plėtė iki pat II pasaulinio karo.Königliche Eisenbahndirektion zu Königsberg i. Preußen, Zeittafel: Errichtungen – Bezeichnungen – Auflösungen. Bahnstatistik.de (tikrinta 2025-03-30). Įsruties siaurasis geležinkelis priklausė Rytų Vokietijos geležinkelio bendrovei.

1923 m. Lietuvai užėmus Klaipėdos kraštą, dešiniajame Nemuno krante buvę geležinkeliai perėjo Lietuvos žinion. 1924 m. birželio 30 d. „Įsruties siaurasis geležinkelis“ prijungtas prie naujos „Rytprūsių siaurojo geležinkelio“ bendrovės ir tęsė savo veiklą jau kaip pastarosios padalinys.Beiträge zur ostpreußischen Eisenbahngeschichte. Eisenbahn-gumbinnen-goldap.de (tikrinta 2025-03-30).

 Atidarymo  data  Ruožas  Vėžė  Ilgis, km 1902-07-01  Insterburg Klbf – Warnascheln – Trempen  750 mm vėžė  32,30 1902-08-01  Warnascheln – Lindenhof  750 mm vėžė  10,19 1902-08-01  Insterburg-Pregeltor – Kraupischken – Ragnit Klbf  750 mm vėžė  63,18 1902-08-01  Kraupischken/Breitenstein (Ostpr.) – Ragnit Klbf  750 mm vėžė  28,5 1902-08-01  Pagėgių–Smalininkų siaurasis geležinkelis  1000 mm vėžė  55,08 1902-11-01  Insterburg Klbf – Kraupischken Breitenstein  750 mm vėžė  38,0 1902-11-12  Insterburg-Luxenberg – Juckeln – Staisgirren Klbf  750 mm vėžė  40,84 1902-11-12  Juckeln – Mehlauken – Piplin  750 mm vėžė  27,50 1909-09-15  Insterburg-Luxenberg – Insterburg-Pregeltor  750 mm vėžė  2,0 1909-10-01  Kraupischken/Breitenstein (Ostpr.) – Ragnit Klbf  750 mm vėžė  28,5 1913-12-14  Šilutės–Kulėšų geležinkelis  1435 mm vėžė  16,23 1913-12-13  Kauschen – Berschkallen  750 mm vėžė  6,6 1914-05-01  Tilžės–Mikytų siaurasis geležinkelis  1000 mm vėžė  7,55 1915-03-25  Abzw. Horstenau – Wirbeln  750 mm vėžė  14,25 1917-07-01  Warnascheln – Nordenburg  750 mm vėžė  25,95 1926-08-19  Insterburg Klbf – Insterburg-Pregelhafen  1435 mm vėžė ir 750 mm vėžė  4,19 1932-12-21  Ragnit Reichsbf – Ragnit Hafenbf  1435 mm vėžė ir 750 mm vėžė  3,00

 Šaltiniai 

Kategorija:Vokietijos geležinkelių įmonės